Danica Curcic (serbisk: Даница Ћурчић, Danica Ćurčić, født 27. august 1985 i Beograd) er en dansk skuespillerinne med serbiske røtter. Hun kom til Danmark som ettåring og ble i 2008 opptatt ved Statens Teaterskole (nå Den Danske Scenekunstskole) hvor hun ble ferdigutdannet i 2012. Hun ble i 2014 kåret som til "Shooting Star" på Filmfestivalen i Berlin. Curcic har blant annet medvirket i filmene "Fasandræberne", hvor hun spiller Kimmie, "Stille hjerte" (Sanne), "Lev stærkt" (Signe) og "Lang historie kort." Hun ble i desember 2014 årets mottager av Ove Sprogøe Prisen. I forbindelse med flyktningekrisen i 2015 arrangerte hun, sammen med Christian Gade Bjerrum, et stort innsamlingsshow på Betty Nansen Teatret i København til Red Barnets barnekatastrofefond.